**Sporazumi o gospodarskom partnerstvu – stanje 10.10.2016.**

**I. Uvod:**

EU je 2002. godine počela pregovore o **Sporazumima o gospodarskom partnerstvu** (EPA-e) sa zemljama Afrike, Kariba i Pacifika (AKP). Ove EPA-e su trgovinska i razvojna partnerstva čija svrha je konsolidiranje slobodnog pristupa tržištu EU-a za proizvode partnera iz AKP-a radi poticanja trgovinske suradnje i privlačenja investicija u cilju promicanja održivog razvoja.

Zemlje AKP-a su se u svrhu pregovaranja o EPA-ama grupirale u sedam regija; svaka regija pregovara o vlastitom EPA-u s EU-om. Kao što je objašnjeno u nastavku, ishod pregovora o EPA-ama razlikuje se od regije do regije. Neke regije i zemlje potpisale su "polazišne EPA-e" ili "privremene EPA-e" (iEPA-e) s EU-om (tj. EPA-e koje i imaju više ograničenja u pokrivenosti predmeta ili zemalja), dok su druge regije pregovaranjem postigle potpune EPA-e s EU-om.

**II. Pregled EPA-a:**

Sažimanje trenutačnog stanja EPA-a je složen postupak. U popisu u nastavku se EPA-e radi pojednostavljivanja dijele u tri skupine:

1. EPA-e u fazi pregovora,

2. Dogovorene iEPA-e i EPA-e koje se još uvijek ne primjenjuju,

3- iEPA-e i EPA-e u primjeni.

U ovom dokumentu se zbog velikog broja zemalja AKP-a uključenih u pregovore o pojedinoj EPA-i navode samo zemlje AKP-a koje primjenjuju pojedinu EPA-u. U dokumentu se ne navode zemlje AKP-a koje su završile pregovore o zasebnoj iEPA-i ili EPA-ama, a koje imaju pravo potpisati ili ratificirati istu(e) osim ako realno postoji mogućnost da isto učine u bliskoj budućnosti.

Tablica na kraju prikazuje stanje stupanja na snagu svake EPA-e/iEPA-e kao i zemlje koje sudjeluju u svakom.

**1. EPA-e u fazi pregovora:**

- **EPA s Pacifičkim zemljama**: Posljednji krug pregovora o EPA-i između Pacifika i EU-a održan je od 1. do 5. srpnja 2013. godine. Od tada su pregovori o iscrpnoj Pacifičkoj EPA-i u stanju de facto suspenzije. (Vidi ipak dolje iEPA-u sa Papua-Novom Gvinejom i Fidžijem)

- **EPA sa Središnjom Afrikom (CA EPA)**: EU i Kamerun su 2007. godine zaključili pregovore o privremenom Sporazumu o gospodarskom partnerstvu. Sporazum je odobrio Europski parlament u lipnju 2013. godine, a Kamerun ga je ratificirao u srpnju 2014. godine (vidi dolje iEPA s Kamerunom)

**2. Dogovorene iEPA-e i EPA-e koje se još uvijek ne primjenjuju:**

-**EPA sa Zapadnom Afrikom**: EU je parafirala Sporazum o ekonomskom partnerstvu sa 16 zapadnoafričkih država, Ekonomskom zajednicom zapadnoafričkih država (ECOWAS) i Zapadnoafričke ekonomske i monetarne unije (UEMOA) na dan 30. lipnja 2014. godine. Dana 10. srpnja 2014., šefovi država koje pripadaju Ekonomskoj zajednici zapadnoafričkih država (ECOWAS) podržali su EPA-u svojim potpisom. Proces potpisivanja je u tijeku. (Vidi ipak ispod iEPA-e s Ganom i Obalom Bjelokosti)

**-iEPA s Ganom:** Inicijalni Sporazum (iEPA) s Ganom je potpisan 28. srpnja 2016. godine a Parlament **Gane** je isti i ratificirao 3. kolovoza 2016. godine. Sporazum će stupiti u privremenu primjenu nakon odobrenja Europskog parlamenta. Privremena primjena se očekuje u prosincu 2016. ili siječnju 2017. godine.

-**EPA sa Južnoafričkom zajednicom za razvoj (SADC EPA)**: Pregovori o EPA-i su uspješno zaključeni 15. srpnja 2014. godine u Južnoj Africi. Proces potpisivanja je u tijeku. Europski parlament je u srijedu 14. rujna na plenarnoj sjednici izglasao suglasnost za SADC EPA-u.

Države SACU-a1: **Bocvana, Namibija, Južna Afrika i Svaziland** ratificirale su i položile svoje isprave o ratifikaciji. EU očekuje da će krajem rujna **Lesoto** također učiniti isto. Sporazum će stupiti u privremenu primjenu **deset dana** nakon što EU obavijesti SACU države. Stoga je vjerojatno da će SADC EPA ući u privremenu primjenu **početkom listopada** između EU i zemalja SACU-a.

1 SACU (Južnoafrička carinska unija) sastoji se od Bocvane, Lesota, Namibije, Južne Afrike i Svazilanda.

Mozambik je također član SADC EPA-e. Još uvijek nije završen proces ratifikacije i stoga je privremena primjena između EU i Mozambika još uvijek u tijeku.

-**EPA s** **Istočnoafričkom zajednicom (EAC EPA)**: Istočnoafrička zajednica je 16. listopada 2014. godine dovršila pregovore o regionalnoj EPA-i. Proces potpisivanja je u tijeku (Kenija je ratificirala, a Ruanda potpisala sporazum).

**3. iEPA-e i EPA-e u primjeni.**

-**iEPA s Istočnom i južnom Afrikom (ESA iEPA)**: Mauricijus, Sejšeli, Zimbabve i Madagaskar su 2009. godine potpisali iEPA-u. Europski parlament je u siječnju 2013. godine dao svoje odobrenje. Sporazum se privremeno primjenjuje od 14. svibnja 2012. godine.

- **iEPA sa Srednjom Afrikom**: **Kamerun** je 15. siječnja 2009. godine potpisao privremenu EPA-u kao jedina zemlja u regiji. Europski parlament je u lipnju 2013. godine dao svoje odobrenje. Parlament Kameruna je u srpnju 2014. godine odobrio ratifikaciju Sporazuma, a 4. kolovoza 2014. godine Sporazum je stupio u privremenu primjenu.

-**EPA s CARIFORUM-om:** EPA između CARIFORUM-a i EU-a potpisana je u listopadu 2008. godine, a i Europski parlament je istog odobrio u ožujku 2009. godine.

**-iEPA s Obalom Bjelokosti:** Polazišna EPA (iEPA) s Obalom Bjelokosti je potpisana 26. studenoga 2008. godine, a Narodna skupština je istog ratificirala 12. kolovoza 2016. godine. Stupio je u privremenu primjenu 3. rujna 2016. godine.

**-iEPA sa zemljama Pacifika:** Papua Nova Gvineja **od 20. prosinca 2009** i Fidži **od 17. srpnja 2014. godine** odlučili su početi privremeno primjenjivati iEPA-u.

**III. EPA-ina Pravila o podrijetlu:**

Postoje dvije generacije EPA-a:

* Prva generacija (2008.-2012.): EPA s CARIFORUM-om, ESA-EU iEPA, iEPA između zemalja Srednje Afrike i EU-a (Kamerun), iEPA između zemalja Pacifika i EU-a (PNG, Fidži), iEPA između zemalja Zapadne Afrike i EU-a (Obala bjelokosti, Gana);
* Druga generacija (2016.): SADC-EU EPA, EAC-EU EPA, EPA između zemalja Zapadne Afrike i EU-a).

Pravila o podrijetlu mogu biti različita ovisno o generaciji kojoj pojedina EPA/iEPA pripada. U nekim slučajevima (iEPA sa Središnjom Afrikom i iEPA sa Zapadnom Afrikom) nisu umetnuta zajednička pravila o podrijetlu.

Tablica na kraju prikazuje koja se pravila o podrijetlu primjenjuju ili će se primijeniti za svaku EPA-u/iEPA-u.

**1. Kumulacija**

Prva generacija EPA-a omogućava dijagonalnu i punu kumulaciju s drugim država AKP-a, OCT-ovima i EU-om. Međutim, materijali i proizvodi moraju steći status proizvoda s podrijetlom primjenom istih pravila o podrijetlu. Isti također omogućuju dijagonalnu kumulaciju s materijalima podrijetlom iz susjednih zemalja u razvoju, osim država AKP-a, a koje pripadaju koherentnom geografskom entitetu.

Druga generacija EPA-ova omogućava dijagonalnu i punu kumulaciju sa EU-om, drugim državama AKP-a koje su sklopile EPA-e (osim EAC-EU EPA-e koja omogućuje kumulacije sa svim bescarinskim i količinski neograničenim materijalima iz zemalja AKP-a) ili OCT-ima, bez potrebe da materijali i proizvodi steknu status proizvoda s podrijetlom primjenom istih pravila o podrijetlu. Osim toga, omogućuju proširenu (dijagonalnu) kumulaciju:

- s materijalima u skladu s bescarinskim tretmanom u EU utvrđenog prema načelu najpovlaštenije nacije i

- s materijalima koji potječu iz zemalja koje imaju koristi od bescarinskog i količinski neograničenog pristupa EU-u (s materijalima koji potječu iz zemalja korisnika EU OSP-a i partnerskim zemljama Sporazuma o slobodnoj trgovini s EU-om, pod određenim uvjetima)

Obje EPA-ine generacije zahtijevaju sklapanje ugovora o administrativnoj suradnji između sudionika kumulacije. Administrativna suradnja je okvir za suradnju između nadležnih tijela zemalja partnera, omogućujući im da se uvjere da se EPA-ina pravila o podrijetlu ispravno primjenjuju. Ukratko, isto omogućava carinskim upravama provjere istinitosti i točnosti dokaza o podrijetlu nakon uvoza.

Očekuju se da će pregovori o modernizaciji pravila o podrijetlu u ESA-EU iEPA-i s državama koje su sklopile ESA-e omogućiti racionalizaciju odredbi o kumulaciji u ovom sporazumu.

Što se tiče iEPA-e s Kamerunom, Obalom Bjelokosti i (uskoro) Ganom, primjenjuju se odredbe o kumulaciji iz Uredbe (EU) 2016/1076. Međutim, Kamerun je za izvoz iz EU u Kamerun izdao posebni protokol koji se primjenjuje od 4. kolovoza 2016. godine.

**2. Izravni prijevoz / neizmjenjivanje**

Sve EPA-e prve generacije kao i WA-EU EPA sadržavaju odredbu o izravnom prijevozu dok SADC-EU EPA i EAC-EU EPA uključuju članak o neizmjenjivanju.

Pravilo o neizmjenjivanju je fleksibilnija odredba; omogućuje smještaj i dijeljenje pošiljaka na području treće zemlje provoza.

Pod pravilom 'izravnog prijevoza', uvoznik je dužan sustavno dostaviti dokaze za robu u provozu; štoviše, isti ne može tražiti povlašteno podrijetlo pri uvozu kad god se pošiljka dijeli.

Očekuje se da će pregovori o modernizaciji pravila o podrijetlu u ESA-EU iEPA-i s državama koje su sklopile ESA-e omogućiti zamjenu pravila o izravnom prijevozu pravilom o neizmjenjivanju u tom sporazumu.

**3. Odvojeno knjigovodstveno iskazivanje**

SADC-EU i WA-EU EPA omogućavaju odvojeno knjigovodstveno iskazivanje. Svrha ovog članka je da koristi onim proizvođačima koji nisu u stanju fizički odvojiti materijale s podrijetlom i one bez podrijetla, kao i da se smanji financijski teret kojeg nose proizvođači kod kojih odvojeno iskazivanje nastaje.

Primarni uvjet ove metode knjigovodstva je da u bilo koje vrijeme mora biti vidljivo da su broj ili količina proizvoda s podrijetlom isti kao da su materijali ili proizvodi s podrijetlom i bez podrijetla fizički odvojeni. Drugim riječima, količina proizvoda s podrijetlom koji proizlaze iz uporabe materijala ili proizvoda s podrijetlom, i bez podrijetla, mora biti ista, bez obzira na način odvojenog iskazivanja koji se upotrebljava.

Očekuje se da pregovori s državama ESA-e o modernizaciji pravila o podrijetlu u ESA-EU iEPA-i omoguće uvođenje odvojenog knjigovodstvenog iskazivanja u tom sporazumu.

**4. Pošiljka šećera**

Članak 17. SADC-EU EPA-e omogućuje utovar šećera različitog podrijetla u isto brodsko skladište broda radi uštede na troškovima prijevoza. Međutim, samo se za šećer iz država SADC EPA-e može tražiti carinske povlastice nakon utovara u isto brodsko skladište sa šećerom bez podrijetla (sa stajališta SADC-EU EPA-e čak i šećer iz druge države EPA-e je bez podrijetla; kako bi mogli uživati ​​carinske povlastice, šećer drugog podrijetla koji ima pravo na povlastice se ne smije utovariti u isto skladište osim ako postoje slične odredbe koje prate one iz ovog članka u Sporazumu o slobodnoj trgovini temeljem kojeg se traže povlastice zbog podrijetla).

**5. Prijelazne mjere za dokaz o podrijetlu pod novim EPA-ima / iEPA-ima**

Kako bi se spriječio jaz u carinskim povlasticama, a u nedostatku odredbi o robi u provozu ili smještaju u skladištu u odgovarajućim sporazumima, stupanje istih na snagu treba smatrati "posebnim uvjetima" kojima se uvoznicima u EU omogućava traženje povlaštenog carinskog postupanja na temelju naknadno izdanog dokaza o podrijetlu.

**Sažetak za EPAs/iEPAs sporazume (Sporazume o gospodarskoj suradnji):**

|  |  |  |  |  |  |
| --- | --- | --- | --- | --- | --- |
| Područje | Status | Sporazum | Zemlje sudionice | Tekstovi (link na tekst Sporazuma u Službenom listu Europske unije) | Pravila podrijetla |
| Karipsko područje | Primjenjuje se | Sporazum o gospodarskoj suradnji između CARIFORUM država, na jednoj strani, i Europske zajednice i njenih država članica, na drugoj strani | Antigva i Barbuda, Bahami, Barbados, Belize, Dominika, Grenada, Gvajana, Jamajka, Saint Lucia, Sveti Vincent i Grenadini, Saint Kitts i Nevis, Surinam, Trinidad, Tobago i Dominikanska Republika. Za Haiti se još ne primjenjuje, potpisan je i čeka se njegova ratifikacija | [Official Journal of the European Union, L 289, 30 October 2008](http://eur-lex.europa.eu/LexUriServ/LexUriServ.do?uri=OJ:L:2008:289:0003:1955:EN:PDF) | Protokol I |
| Srednja Afrika (privremeni) | Primjenjuje se (4.8.2014) | |  |  | | --- | --- | |  | Privremeni Sporazum s obzirom na Sporazum o gospodarskoj suradnji između Europske zajednice i njezinih država članica, s jedne strane, i države članice Srednje Afrike, s druge strane | | Kamerun | [Official Journal of the European Union, L 57, 28 February 2009](http://eur-lex.europa.eu/legal-content/EN/ALL/?uri=OJ:L:2009:057:TOC) | U odsustvu protokola o podrijetlu u Sporazumu, pravila o podrijetlu koja će se primjenjivati za izvoz iz Kameruna su pravila sadržana u Dodatku II Uredbe o pristupu tržištu [Market Access Regulation](http://eur-lex.europa.eu/eli/reg/2016/1076/oj) (EU) 2016/1076. Primjenjiva pravila podrijetla za izvoz iz EU U Kamerun se mogu naći ovdje [here](https://www.prc.cm/fr/multimedia/documents/4756-decret-n-2016-367-du-03-08-2016-ape).  Protokol o podrijetlu će se ispregovarati |
| EAC zemlje (potpuni) | Nije još u primjeni | Sporazum o gospodarskoj suradnji između država partnera Istočno Afričke Zajednice, s jedne strane, i Europske unije i njezinih država članica, s druge strane | Burundi, Kenija, Ruanda, Tanzanija i Uganda | [COM/2016/064 final - 2016/038 (NLE)](http://eur-lex.europa.eu/resource.html?uri=cellar:642a3ade-d186-11e5-a4b5-01aa75ed71a1.0001.02/DOC_11&format=PDF) | Protokol 1 |
| ESA (privremeni) | Primjenjuje se | Privremeni Sporazum o uspostavi okvira za Sporazum o ekonomskoj suradnji između država Istočne i Južne Afrike, s jedne strane, i Europske zajednice s druge strane | Madagaskar, Mauricijus, Sejšeli i Zimbabve | [Official Journal of the European Union, L 111, 24 April 2012](http://eur-lex.europa.eu/legal-content/EN/ALL/?uri=OJ:L:2012:111:TOC) | Protokol 1  Stranke su pokrenule pregovore oko modernizacije pravila podrijetla za iEPA privremeni sporazum |
| Pacifik (privremeni) | Primjenjuje se | Privremeni Sporazum između Europske zajednice, s jedne strane, i Pacifičkih država, s druge strane | Papua Nova Gvineja i Fidži | [Official Journal of the European Union, L 272, 16 October 2009](http://eur-lex.europa.eu/legal-content/EN/TXT/PDF/?uri=OJ:L:2009:272:FULL&from=EN) | Protokol 1 |
| SADC (potpuni) | Primjenjuje se (osim za Mozambik) od (10.10.2016) | Sporazum o ekonomskoj suradnji između Europske unije i njezinih država članica. Sjedne strane, i SADC EPA država, s druge strane | Bocvana, Lesoto Mozambik, Namibija, Južna Afrika i Svazi. Angola ima mogućnost da se pridruži Sporazumu u budućnosti. | [Official Journal L 250 2016, pages 3-2120](http://eur-lex.europa.eu/LexUriServ/LexUriServ.do?uri=OJ:L:2016:250:0003:2120:EN:PDF) |  |
| Zapadna Afrika (potpuni) | Nije još u primjeni | Sporazum o gospodarskoj suradnji između Zapadno afričkih država, Gospodarske zajednice Zapadno afričkih zemalja (ECOWAS) i Zapadno afričke gospodarske i monetarne unije (UEMOA), s jedne strane, i njenih država članica s druge strane | Benin, Burkina Faso, Cape Verde, Obala Bjelokosti, Gambija, Gana, Gvineja, Gvineja Bisau, Liberija, Mali, Mauritanija, Niger, Nigerija, Senegal, Sierra Leone, Togo, Gospodarska zajednica Zapadno afričkih država (ECOWAS) i Zapadno afričke gospodarske I monetarne unije (UEMOA). | [COM/2014/0576 final - 2014/0265 (NLE)](http://eur-lex.europa.eu/legal-content/EN/TXT/?uri=COM:2014:0576:FIN) |  |
| Zapadna Afrika (privremeni) | Primjenjuje se od 3.9.2016 | (Stepping stone) Sporazum o gospodarskoj suradnji između Obale Bjelokosti, s jedne strane, i Europske zajednice i njezinih država članica, s druge | Obala Bjelokosti | [Official Journal of the European Union, L 59, 3 March 2009](http://eur-lex.europa.eu/legal-content/EN/TXT/?uri=OJ:L:2009:059:TOC) | U odsustvu protokola o pravilima podrijetla u Sporazumu, primjenjiva pravila podrijetla s obzirom na izvoze iz Obale Bjelokosti i EU su pravila sadržana u Dodatku II Uredbe o pristupu tržištu (EU) 2016/1076 |
| Ne primjenjuje se | Gana | [**ST 12130 2008 ADD 1**](http://www.consilium.europa.eu/register/en/content/out?&typ=ENTRY&i=ADV&DOC_ID=ST-12130-2008-ADD-1) | Ne postoji protokol o pravilima podrijetla u Sporazumu. EU pokušava dobiti potvrdu od Gane da primjenjiva pravila podrijetla s obzirom na izvoze iz EU budu pravila sadržana u Dodatku II Uredbe o pristupu tržištu (EU) 2016/1076. |